RAPPORT FRA KOMMISSIONEN TIL EUROPA-PARLAMENTET OG RÅDET om udgiftsudviklingen inden for EUGFL, Garantisektionen - Alarmsystemet Nr. 11/2001 og Nr. 12/2001

INDHOLDSFORTEGNELSE

1. Den generelle udvikling i de månedlige udgifter

2. Foreløbigt bevillingsforbrug

3. Bemærkninger

4. Konklusioner

1. Den generelle udvikling i de månedlige udgifter

Nedenstående tabeller viser den generelle udvikling i de månedlige udgifter i forhold til udgiftsprofilen. Opgørelsen svarer til medlemsstaternes udgifter fra 16. Oktober 2000 til 15. oktober 2001, dvs. at denne rapport indeholder de foreløbige tal for de samlede udgifter, der er afholdt i regnskabsåret 2001.

1.1. Underudgiftsområde 1a: Den fælles landbrugspolitik (ekskl. landdistrikternes udvikling)

>TABELPOSITION>

1.2. Underudgiftsområde 1b: Landdistrikternes udvikling

>TABELPOSITION>

>TABELPOSITION>

>TABELPOSITION>

(1) Indikatorerne for de foreløbige samlede beløb er anført til orientering.

3. BEMÆRKNINGER

3.1. Bevillingsforbruget for regnskabsåret 2001

Det (foreløbige) bevillingsforbrug under budgettets udgiftsområde 1 for 2001 var på 42 035,40 mio. EUR, hvilket svarer til 95,5% af bevillingerne. Dette beløb omfatter udgifter afholdt af medlemsstaterne fra 16. oktober 2000 til 15. oktober 2001 og direkte betalinger, som Kommissionen har foretaget (eller vil foretage indtil den 31.12.2001). Disse (foreløbige) udgifter lå:

- 1 856,2 mio. EUR under bevillingerne for underudgiftsområde 1a (den fælles landbrugspolitik, ekskl. landdistrikternes udvikling), og

- 132,1 mio. EUR under bevillingerne for underudgiftsområde 1b (landdistrikternes udvikling).

3.2. Overførsel af bevillinger

3.2.1. Overførsel nr. 25/2001

I september 2001 forelagde Kommissionen budgetmyndigheden et forslag om at overføre bevillinger på 400 mio. EUR til kapitel B1-33 for at dække forskud på EU's finansielle bidrag til udryddelse mund- og klovsygen i UK, NL, F og IRL på grundlag af Rådets beslutning 90/424/EØF af 26. juni 1990. De overførte bevillinger blev taget fra følgende kapitler: B1-10 Markafgrøder (50 mio. EUR), B1-20 Mælk og mejeriprodukter (250 mio. EUR), B1-22 Fårekød og gedekød (100 mio. EUR). Budgetmyndigheden vedtog denne overførsel i oktober 2001.

3.2.2. Overførsel nr. 37/2001

I oktober 2001 forelagde Kommissionen budgetmyndigheden et forslag om at overføre bevillinger på 60 mio. EUR til:

- kapitel B1-30 (30 mio. EUR) til dækning af betalinger af eksportrestitutioner for forarbejdede landbrugsprodukter for eksportdossierer fra år 2000, som ikke blev betalt af medlemsstaternes myndigheder i løbet af det pågældende regnskabsår, men som betaltes i løbet af 2001

- og kapitel B1-39 (30 mio. EUR) til dækning af udgifterne ved de agromonetære foranstaltninger i forbindelse med de væsentlige revalueringer af UK's og Sveriges valutaer i år 2000.

De overførte bevillinger blev taget fra kapitel B1-21 Oksekød (60 mio. EUR). Budgetmyndigheden vedtog denne overførsel i november 2001.

3.2.3. Overførsel nr. 43/2001

I oktober 2001 forelagde Kommissionen budgetmyndigheden et forslag om at overføre bevillinger på 0,585 mio. EUR til kapitel B1-41 til dækning af de finansielle korrektioner i forbindelse med regnskabsafslutningen for år 2000 på grundlag af Kommissionens beslutning 2001/474/EF. De overførte bevillinger på 0,585 mio. EUR blev taget fra kapitel B1-40. Budgetmyndigheden vedtog denne overførsel i november 2001.

3.2.4. Overførslen ved årets udgang

I december 2001 forelagde Kommissionen budgetmyndigheden et forslag om at overføre 254 mio. EUR fra kapitel B1-21 Oksekød til dækning af underskuddene for følgende kapitler ved udgangen af det løbende regnskabsår:

- B1-12: Olivenolie (+ 52 mio. EUR)

- B1-16: Vin (+ 47 mio. EUR)

- B1-37: Afslutning af regnskaber (+ 131 mio. EUR)

- B1-39: Andre foranstaltninger (+ 24 mio. EUR).

På tidspunktet for udarbejdelsen af denne rapport havde budgetmyndigheden endnu ikke vedtaget denne overførsel.

3.3. Valutafaktorer

3.3.1. Dollarens vekselkurs over for euroen

Det ovenfor angivne udgiftsniveau er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, navnlig for korn og sukker, samt for nogle former for intern støtte såsom støtte til bomuld afhænger udgifterne af dollarkursen.

Ifølge Rådets forordning om budgetdisciplin (Rådets forordning (EF) nr. 2040/2000 af 26. september 2000) blev tillægs- og ændringsbudget (TÆB) nr. 1/2001 baseret på kursen 1 EUR = 0,87 $. Den uvægtede gennemsnitskurs fra august 2000 til udgangen af juli 2001 var 1 EUR = 0,8861 $.

Kommissionen forelagde den 31.10.2001 budgetmyndigheden en rapport om de virkninger, som bevægelser i euro/dollar-vekselkursen har på udgifterne i 2001 under EUGFL, Garantisektionen [KOM(2001) 622 endelig udg.]. De yderligere udgifter for EUGFL, Garantisektionen, som følge af dollarens nedskrivning i forhold til budgetkursen for euroen skønnedes at blive på 115 mio. EUR for regnskabsåret 2001 Disse yderligere udgifter berørte følgende kapitler i budgettet:

B1-10: Markafgrøder (korn) 89 mio. EUR

B1-11: Sukker 9 mio. EUR

B1-13: Bomuld 7 mio. EUR

B1-18: Andre vegetabilske sektorer (ris) 1 mio. EUR

B1-30: Varer uden for bilag I (korn, sukker, ris) 9 mio. EUR

B1-32: Øer og fjerntliggende områder 1 mio. EUR.

3.3.2. Dobbeltkursernes virkning

Efter devalueringen af den svenske krone med ca. 5% og den mindre devaluering af det britiske pund i 2001 blev virkningen af dobbeltkurserne for EUGFL, Garantisektionen, anslået til - 45 mio. EUR.

3.4. Markedsfaktorer

3.4.1. Underudgiftsområde 1a

Nedenfor gives for visse kapitler i budgettet en kort foreløbig forklaring på de væsentligste afvigelser ved budgetgennemførelsen i forhold til de tilsvarende bevillinger:

Kapitel B1-10: Markafgrøder // Underforbrug: - 382 mio. EUR

// (udgifter:17 466 mio. EUR)

(bevillinger: 17 848 mio. EUR)

Underforbruget skyldes navnlig den forbedrede markedssituation, som førte til mindre opkøb af korn til offentlig oplagring, og det forhold, at medlemsstaternes faktiske udbetalinger af arealstøtte var lavere, end det oprindeligt måtte forventes på grundlag af deres arealanmeldelser.

Kapitel B1-11: Sukker // Underforbrug: - 207 mio. EUR

// (udgifter: 1 497 mio. EUR)

(bevillinger: 1 704 mio. EUR)

Underforbruget skyldes hovedsageligt eksportrestitutionerne, idet den faktisk udførte mængde i 2000/01 kun var på 2,45 mio. tons sammenholdt med budgetoverslaget på 2,73 mio. t.

Kapitel B1-12: Olivenolie // Overforbrug: + 51 mio. EUR

// (udgifter: 2 524 mio. EUR)

(bevillinger: 2 473 mio. EUR)

Overforbruget må tilskrives den bemyndigelse, som E og EL fik til i løbet af regnskabsåret 2001 at betale restbeløbene af produktionsstøtten for olivenolie for produktionsåret 1998/99.

Kapitel B1-15: Frugt og grøntsager // Underforbrug: - 96 mio. EUR

// (udgifter: 1 558 mio. EUR)

(bevillinger: 1 654 mio. EUR)

Underforbruget skyldes lavere betalinger for friske frugter og grøntsager og navnlig en nedgang i de mængder, der blev trukket tilbage fra markedet.

Kapitel B1-16: Produkter henhørende under vinsektoren // Overforbrug: + 39 mio. EUR

// (udgifter: 1 192 mio. EUR)

(bevillinger: 1 153 mio. EUR)

Overforbruget skyldes især forhøjelsen af den mængde vin, der kunne anvendes til krisedestillation, samt den deraf følgende forøgelse af de mængder alkohol, der blev opkøbt.

Kapitel B1-20: Mælk og mejeriprodukter // Underforbrug: - 457 mio. EUR

// (udgifter: 1 888 mio. EUR)

(bevillinger: 2 345 mio. EUR)

Underforbruget afspejler forbedringen på de eksterne og interne markeder for mælk og mælkeprodukter i forhold til budgetoverslagene, som gjorde det muligt at foretage betydelige nedsættelser af eksportrestitutionssatserne for alle de vigtigste mælkeprodukter samt af satserne for den interne støtte til skummetmælkspulver til dyrefoder, skummetmælkspulver forarbejdet til kasein og smør til fremstilling af bagværk og is. Desuden blev der kun foretaget interventionsopkøb af 6000 tons smør mod de 53 000 tons, der var budgetteret med.

Kapitel B1-21: Oksekød // Underforbrug: - 938 mio. EUR

// (udgifter: 6 040 mio. EUR)

(bevillinger: 6 978 mio. EUR)

Dette underforbrug skyldes især ordningen for opkøb til destruktion, som i sidste ende kun kom til at omfatte ca. halvdelen af de 530 000 tons, der var lagt til grund i budgettet, samt det lavere antal dyr, der blev ydet slagtepræmie for. Desuden var der tale om et betydeligt underforbrug af bevillinger til eksportrestitutioner på grund af faldet i eksportmængderne af oksekød som følge af BSE-krisen samt for Det Forenede Kongeriges vedkommende på grund af suspenderingen af ordningen for slagtning af kvæg på over 30 måneder efter udbruddet af mund- og klovsyge.

Kapitel B1-22: Fårekød og gedekød // Underforbrug: - 173 mio. EUR

// (udgifter: 1 447 mio. EUR)

(bevillinger: 1 620 mio. EUR)

Underforbruget skyldes næsten udelukkende den positive udvikling i markedspriserne og de deraf følgende lavere præmiesatser for moderfår og geder.

Kapitel B1-30: Varer uden for bilag I // Overforbrug: + 21 mio. EUR

// (udgifter: 436 mio. EUR)

(bevillinger: 415 mio. EUR)

Overforbruget skyldes navnlig betalinger af eksportrestitutioner for forarbejdede landbrugsprodukter for år 2000, som ikke var blevet udbetalt af medlemsstaternes kompetente myndigheder i løbet af dette regnskabsår, men derimod i 2001. Da disse supplerende betalinger ikke vedrører eksportlicenser udstedt i 2001, medfører de ikke en overskridelse af WTO-loftet på 415 mio. EUR for dette år.

Kapitel B1-33: Veterinærforanstaltninger // Overforbrug: + 400 mio. EUR

// (forventede udgifter: 565 mio. EUR)

(bevillinger: 165 mio. EUR)

Forklaringen på dette overforbrug er anført i punkt 3.2.1 om de nærmere forhold vedrørende overførsel nr. 25/2001. Betalingerne vedrørende disse foranstaltninger forventes at være foretaget den 31.12.2001.

Kapitel B1-39: Andre foranstaltninger // Overforbrug: + 53 mio. EUR

// (udgifter: 470 mio. EUR)

(bevillinger: 417 mio. EUR)

Dette overforbrug skyldes omkostningerne ved de agromonetære foranstaltninger i forbindelse med de væsentlige revalueringer af den britiske og den svenske valuta i år 2000.

3.4.2. Underudgiftsområde 1b

Kapitel B1-40: Landdistrikternes udvikling // Underforbrug: - 132 mio. EUR

// (udgifter: 4 363 mio. EUR)

(indikator: 4 495 mio. EUR)

Gennemførelsesrytmen for programmerne for udvikling af landdistrikterne bekræftede Kommissionens tidligere bemærkninger om en forventet koncentration af medlemsstaternes betalinger kort inden regnskabsårets udløb.

4. KONKLUSIONER

4.1. Bevillingsforbruget for regnskabsåret 2001 for udgiftsområde 1

Bevillingsforbruget for regnskabsåret 2001 (medlemsstaternes udgifter fra 16. oktober 2000 til 15. oktober 2001) anslås til 42 035,4 mio. EUR, hvilket giver et samlet underforbrug i forhold til budgetbevillingerne, som anslås til 1 988,3 mio. EUR. Det underforbrug af budgetbevillingerne, som indikatoren har vist siden regnskabsårets midte, blev således bekræftet. Dette underforbrug skyldes især sektorerne for oksekød (47%), mælk og mejeriprodukter (23%), markafgrøder (19%), sukker (10%) og fåre- og gedekød (9%). På den anden side kunne der konstateres et overforbrug i forhold til budgetbevillingerne i sektorerne for olivenolie, vin og varer uden for bilag I samt for de agromonetære foranstaltninger.